b'\n_START_ARTICLE_\nStanislav \xc5\xbditko\n_START_SECTION_\n\xc5\xbdivljenje in delo\n_START_PARAGRAPH_\nV Gorici je leta 1915 kon\xc4\x8dal klasi\xc4\x8dno gimnazijo. Pravo je \xc5\xa1tudiral na Dunaju in Zagrebu, kjer je oktobra 1928 tudi doktoriral. Kot pravnik je slu\xc5\xbeboval pri okrajnem glavarstvu v Kr\xc5\xa1kem (1920), pri pravnem ravnateljstvu Ju\xc5\xbene \xc5\xbeeleznice v Ljubljani (1921), bil sodnik v Bre\xc5\xbeicah (1922) in Ljubljani (1923). Leta 1927 je opravil odvetni\xc5\xa1ki izpit. V letih 1924\xe2\x88\x921932 je bil sodelavec v odvetni\xc5\xa1ki pisarni Marka Natla\xc4\x8dna. Od 1932-1945 je bil samostojni odvetnik v Ljubljani. Bil je tudi predsednik Zveze fantovskih odsekov. Maja 1945 je od\xc5\xa1el preko Koro\xc5\xa1ke v Italijo. Tu je bil predsednik tabori\xc5\xa1\xc4\x8dnega odbora v slovenskem begunskem tabori\xc5\xa1\xc4\x8du Servigliano._NEWLINE_Ker je na slovenskih \xc5\xa1olah po vojni v Trstu manjkalo slovenskih u\xc4\x8diteljev je do ukinitve Svobodnega tr\xc5\xbea\xc5\xa1kega ozemlja pou\xc4\x8deval angle\xc5\xa1\xc4\x8dino na ni\xc5\xbeji sredni \xc5\xa1oli (sedaj \xc5\xa1ola Ivana Cankarja) in Industrijski sredni \xc5\xa1oli (sedaj \xc5\xa1ola Frana Erjavca). Ker ni imel italijanskega dr\xc5\xbeavljanstva se je po ukinitvi Cone A vrnil v Ljubljano._NEWLINE_\xc5\xbde kot kadet in \xc4\x8dastnik se je udele\xc5\xbeil 1. svetovne vojne (1915-1918) in z generalom Rudolfom Maistrom bojev za severno mejo. Leta 1927 je postal predsednik Orlovske organizacije in jo vodil do ukinitve 5. decembra 1929. \xc5\xbditko je bil odbornik raznih verskih, kulturnih, gospodarskih in mladinskih organizacij.'